google/wiki40b huggingface dataset:
Báhoň

Poloha

Obec Báhoň leží v dolnej časti úrodnej trnavskej tabule. Patrí do vinárskej oblasti Malokarpatského regiónu a mikroregiónu Červený Kameň.

Dejiny

Najstaršia písomná zmienka o obci (villa Bahun) pochádza z roku 1244, počiatky osídlenia však siahajú až do mladšej doby kamennej, čo dokazujú nálezy neolitného sídliska - volútovej a lengyelskej kultúry, rímsko-barbarského a slovanského sídliska i pohrebiska z doby veľkomoravskej. Od polovice 10. až do 13. storočia obec bola kráľovským majetkom patriacim k bratislavskému hradu, od roku 1306 Martinovi synovi Bugára. V stredoveku viackrát zmenila majiteľov. Dejiny Báhoňa od r. 1580 na viac ako tristo rokov ovplyvnila zemianska rodina Jezernických, ktorých potomkovia postupne získali do svojej držby prevažnú časť obce a stali sa patrónmi tunajšej farnosti. V polovici 16. storočia Báhoň bol dvojrečovou nemecko-slovenskou obcou s prevahou nemeckého obyvateľstva, koncom storočia sa tu usadili aj chorvátski osadníci. V roku 1845 život v obci priaznivo poznačilo vybudovanie trate konskej železnice z Bratislavy do Trnavy. Po prvej svetovej vojne sa začala rozvíjať spoločenská činnosť v rôznych spolkoch, ochotníckom divadle a v športe. V bývalom kaštieli Jezernických v roku 1930 bol otvorený Kaplického ústav pre slepcov. Areál teraz slúži ako domov sociálnych služieb pre dospelých z celého Slovenska. Pre nevidiacich a ťažko zdravotne postihnutých bola zriadená prevádzka výrobného družstva invalidov a neskôr vybudovaný nový závod výrobného družstva ELEKTRO ĽUDIB. Neskôr sa však závod rozdelil na dve samostatné časti. ELEKTRO ĽUDIB je v súčasnosti činný veľmi málo. Druhá časť v súčasnosti nesie názov ETI ELB, po rozdelení pokračovala najmä v lisovaní a galvanickom pokovení kovových súčiastok poistiek spolu s následnou kompletizáciou. Firmu neskôr odkúpila slovinská spoločnosť ETI, v súčasnosti tam pracuje viac ako sto pracovníkov, najmä robotníkov. 
V roku 1954 zahájila v obci činnosť Odrodová skúšobňa Ústredného kontrolného a skúšobného ústavu poľnohospodárskeho.

Pamiatky

Kostol sv. Františka z Assisi postavil v rokoch 1914 – 1921 arch. M. Harminc. V obci sa zachovali dve kaplnky, tri sakrálne prícestné sochy a dva kríže z r. 1874 a 1906. V strede obce je pomník padlým v prvej a druhej svetovej vojne.

Súčasnosť

Obec má komplexnú technickú vybavenosť. K športovej činnosti slúži futbalový štadión i tenisové kurty. V obci je viac predajní potravín a pohostinstiev. V rámci zdravotného strediska v obci ordinuje všeobecný lekár, detský lekár a zubár, k dispozícii je lekáreň. Rekreačné možnosti poskytujú blízke Slnečné jazerá v Senci a turistické výlety do horského prostredia Malých Karpát.
Počet obyvateľov: 1 748, (ku 31. 12. 2014, zdroj ŠÚSR), rozloha územia: 1057 ha.
Cléry-le-Petit

Poloha

Obec má rozlohu 4,58 km². Najvyšší bod je položený 273 m n. m. a najnižší bod 172 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vital

Poloha

Obec má rozlohu 3,6 km². Najvyšší bod je položený 602 m n. m. a najnižší bod 304 m n. m.

Obyvateľstvo

Počet obyvateľov obce je 668 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Putanges-Pont-Écrepin

Poloha

Obec má rozlohu 10,12 km². Najvyšší bod je položený 241 m n. m. a najnižší bod 121 m n. m.

Obyvateľstvo

Počet obyvateľov obce je 1 019 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Transdanubikum

Geologická stavba

V podloží mladších terciérnych panvových komplexov je na severe obmedzené líniou Hurbanovo-Diósjenő, na severozápade ju ohraničuje rábska línia a na juhu stredomaďarská línia (alebo balatonská línia). Styk transdanubika s bükkikom tvorí zlomová línia Darnó. Horniny transdanubika vystupujú v pohoriach Gerecse, Vértes, Budínske kopce, Balatonské vrchy, Bakonský les a Csövárskych vrchoch východne od Dunaja.
Transdanubikum by malo nadväzovať na južné zóny Centrálnych Álp. Niekedy býva považovaná za ekvivalent vrchného austroalpínskeho príkrovu, javí značnú podobnosť s juhoalpskými jednotkami.

Stratigrafia

Predpokladá sa jeho zošupinovatelá stavba, ktorá však nie je z povrchových výstupov zrejmá. Najstaršie celky tvorené horninami spodného paleozoika, vystupujú pri jazere Balaton. Sú budované hlavne staršími vulkanicko-sedimentárnymi formáciami, tvorenými ílovitými bridlicami, fylitmi, nad ktorými ležia mladšie ordovicko-silúrske bridlice, lydity, kremenné fylity a vulkanity – ryolity až andezity. Z obdobia devónu sa zochovali premenené mramory a z karbónu bridlice a vápence. Väčšina týchto paleozoických sukcesií bola v priebehu hercýnskej orogenézy postihnutá premenou. V pohorí Velence vystupujú aj mladovaríske granitoidy A-typu.
Mladší sedimentárny vrchnopermsko-spodnokriedový sled, transgresívne nasadajúci na staršie horniny tvoria prevažne plytkovodné karbonáty: vápence a dolomity. V ladine sa s plytkovodná sedimentácia ukončila a usadzovali sa sliene, hľuznaté a rohovcové vápence. Tento jav bol zrejme dôsledkom riftingu meliatika. V niektorých horizontoch sa objavujú aj vložky tufov. Po karne došlo k vyrovnaniu depresií a usadzovaniu hauptdolomitu a dachsteinských vápencov. V jure bol priestor rozrôznený s vyvýšeninami, na ktorých sedimentovali krinoidové vápence a hlbokovodné priestory. Z hornín toarského veku je známy kondenzovaný horizont s Mn-rudami. V álene až keloveji sa usadzovali rádiolarity, neskôr opäť vápence. V pohorí Gerecse sa v tomto období usadili na vrch hrubnúce sekvencie turbiditov s ofiolitovým materiálom.
Po albe v spodnej kriede došlo k deformácii hornín transdanubika. Neskôr poračovala potektonická sedimentácia napr. koňackými bauxitmi, významnejšie polohy bauxitov sa však uložili v priebehu eocénu.
Svetelná hodina

Svetelná hodina (angl. light hour) je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za jednu hodinu, čo predstavuje 1 079 252 848 800 m. Táto hodnota je presná, pretože meter je definovaný z hľadiska rýchlosti svetla.
Pre ilustráciu, hlavná polos obežnej dráhy Pluta má dĺžku 5,473 svetelných hodín.
Ďalšie jednotky, súvisiace so svetelnou hodinou, sú svetelný rok, svetelný mesiac, svetelný týždeň, svetelný deň, svetelná minúta, svetelná sekunda.
Ľubotínka

Ľubotínka je potok na rozhraní Spiša a Šariša, na území okresov Sabinov a Stará Ľubovňa. Je to pravostranný prítok Popradu a má dĺžku 16 5 km.
Prameň: v Levočských vrchoch, v podcelku Levočská vysočina, na východnom úpätí Kuligury (1 250,0 m n. m.) v nadmorskej výške cca 1 075 m n. m.
Smer toku: po sútok s Trnkovým potokom na severovýchod, ďalej po sútok s Lazčíkom na východ, odtiaľ k sútoku s Hradlovou na severovýchod, k ústiu potom viac-menej na sever
Geomorfologické celky: 1.Levočské vrchy, podcelok Levočská vysočina, 2.Spišsko-šarišské medzihorie, podcelky Jakubianska brázda, Hromovec a Ľubotínska pahorkatina
Prítoky: sprava Lazčík, Vislanka, Hradlová, zľava Trnkový potok
Ústie do Popradu severozápadne od obce Ľubotín v nadmorskej výške cca 480 m n. m.
Obce: Bajerovce, Vislanka, Ďurková a Ľubotín
Ján Hreblay

Životopis

Roku 1903 študoval na učiteľskom ústave v Kláštore pod Znievom. Roku 1904 učiteľ v Ózde, 1904 – 1914, 1918 – 1924 a 1932 – 1952 vo Zvolene, 1924 – 1931 riaditeľ ľudovej školy v Rimavskej Sobote. V Ózde založil 35-členný spevácky krúžok, od 1904 člen Robotníckeho spevokolu Union vo Zvolene, 1909-10 jeho dirigent.
Villiers-Saint-Orien

Poloha

Obec má rozlohu 15,11 km². Najvyšší bod je položený 144 m n. m. a najnižší bod 112 m n. m.

Obyvateľstvo

Počet obyvateľov obce je 164 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antigny (Vendée)

Poloha

Obec má rozlohu 22,17 km². Najvyšší bod je položený 138 m n. m. a najnižší bod 47 m n. m.

Obyvateľstvo

Počet obyvateľov obce je 1 042 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pelíšky

Výroba

Realizácia filmu trvala 6 rokov. Pôvodne malo ísť o dvojdielny televízny film. Rodinná vila sa nachádza na ulici Schodová 4 v Prahe - Košíře. V Prokopskom údolí pre Prahy sa nachádza jazierko s "mužem s koženou brašnou".
Ernest Daudet

Životopis

Odišiel z rodného kraja do Paríža, kde pôsobil ako novinár v rôznych novinách. Písal články o meste aj vidieku, často pod pseudonymom. Súčasne pracoval ako tajomník vo francúzskom senáte. Ako spisovateľ vydal viac než 60 beletrií a asi 45 historických prác.
Castellare-di-Casinca

Poloha

Obec má rozlohu 8,88 km². Najvyšší bod je položený 320 m n. m. a najnižší bod 0 m n. m.

Obyvateľstvo

Počet obyvateľov obce je 553 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jax (Haute-Loire)

Poloha

Obec má rozlohu 11,93 km². Najvyšší bod je položený 1 150 m n. m. a najnižší bod 646 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baničné

Baničné je sídlisko nachádzajúce sa na juhozápadnom konci Ružomberka. Názov sídliska demoštruje banícku činnosť v jeho okolí v minulosti. Je zarezané do masívu jedného z hrebeňov Veľkej Fatry (Sidorovo – Veľká Skala). Tento fakt najlepšie vidieť na kaskádovitom usporiadaní ulíc, medzi ktorými je značné prevýšenie. Priemerné prevýšenie medzi jednotlivými kaskádami je cca 20 – 30 m.
Sídlisko sa začalo budovať v 60. rokoch 20. storočia na lúke medzi riekou  Revúca a Dielcom. Sídlisko sa budovalo za účelom výstavby bytov pre zamestnancov ružomberskej celulózky SCP, n.p. a iných podnikov. Spočiatku išlo o rodinné domy a nízkoposchodové bytovky. V 70. rokoch sa sídlisko začalo rozširovať do svahu, čím vzniklo spomínané kaskádovité usporiadanie ulíc. Na kaskádach sa začalo so stavbou výškových panelových bytových domov. V súčasnosti prebiehajú snahy o revitalizáciu sídliska, v podobe kultivácie prostredia a budovania kultúrnych inštitúcií.
V Baničnom sa nachádza rímskokatolícky Kostol Sv. Petra a Pavla postavený v modernistickom štýle, v ktorom bola odslúžená prvá bohoslužba na Vianoce v roku 1996. Zo vzdelávacích inštitúcií tu funguje Základná škola na Sládkovičovej ulici a Združená stredná škola v Ružomberku. Priestor pre oddych ponúka viacúčelové ihrisko na Ul. I. Houdeka a množstvo menších pohostinstiev roztrúsených po celom sídlisku.
Doprava je riešená linkovými autobusmi Mestskej autobusovej dopravy. V minulosti sa neďaleko sídliska nachádzala železničná stanica Malé nádražie, ktorá bola súčasťou dnes už zaniknutej železnice Ružomberok-Korytnica.
V jeho okolí sa nachádzajú početné záhradkárske osady, lúky a polia. Z turistického hľadiska Baničné slúži ako východisko do okolitých pohorí Veľká Fatra a Nízke Tatry.
Berteaucourt-les-Dames

Poloha

Obec má rozlohu 4,64 km². Najvyšší bod je položený 122 m n. m. a najnižší bod 24 m n. m.

Obyvateľstvo

Počet obyvateľov obce je 1 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonneval-sur-Arc

Poloha

Obec má rozlohu 82,72 km². Najvyšší bod je položený 3 642 m n. m. a najnižší bod 1 759 m n. m.

Obyvateľstvo

Počet obyvateľov obce je 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miškovecký okres

Miškovecký okres (maď. Miskolci járás) je okres v severovýchodnom Maďarsku v Boršodsko-abovsko-zemplínskej župe. Jeho správnym centrom je mesto Miškovec.
Pompiey

Poloha

Obec má rozlohu 19,61 km². Najvyšší bod je položený 191 m n. m. a najnižší bod 73 m n. m.

Obyvateľstvo

Počet obyvateľov obce je 228 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vojtech Bernolák

Životopis

Príslušník zemianskeho rodu Bernolák de Haraszt. Študoval na gymnáziu v Banskej Bystrici. Účtovník Štátnych železiarní v Podbrezovej, Diósgyőri, Varadíne, Vajdahunyadvári a v Budapešti. Autor viacerých patentov a návrhov, kt. sa uplatnili pri stavbe železníc a pri zriaďovaní telefónnych sietí, napísal publikáciu o uhorskom železiarstve (1904).
Lorica manica

Lorica manica (pancier ruky) bola súčasť rímskej uniformy v 2-3 stor., a tiež vybavenie rímskych gladiátorov.

Vzhľad a história

Lorica manica bolo brnenie, ktoré chránilo pravú ruku, teda ruku, kde legionár držal meč. Pôvodne sa používal iba u gladiátorov, no do rímskeho vojska sa dostal počas Trajánových dáckych vojen a spolu s krížovým zosilnením prilby Galea to bola odozva na slávny obojručný dácky meč Falx (kosák), ktorý bol pre nezosilnené prilby a nechránené časti tela veľmi zraniteľný. Lorica manica sa vyrábala na rovnakom princípe, ako pancier Lorica segmentata. Bol zložený z do seba zapadajúcich kovových plátov, uchytených na koženom podklade. Po dáckych vojnách sa od neho pravdepodobne upustilo, hoci sa našli nálezy v Británií. Existujú určité dôkazy, že sa u legionárov používal i v 3 storočí
Chambroncourt

Poloha

Obec má rozlohu 10,18 km². Najvyšší bod je položený 408 m n. m. a najnižší bod 354 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skyscrapercity

SkyscraperCity je celosvetové internetové diskusné fórum zamerané hlavne na stavby, mrakodrapy a urbanizmus. Fórum funguje v systéme vBulletin. Zaregistrovaných je už viac ako 453 000 používateľov a fórum obsahuje vyše 620 000 tém. Na stránke sa organizuje pravidelná týždenná fotografická súťaž, uskutočňujú sa rôzne hlasovania a vypracovaný je taktiež zoznam najlepšie hodnotených panorám. Hlavným administrátorom stránky je Holanďan Jan Klerks, ktorý ju aj založil.

Slovensko na SkyscraperCity

Svoje zastúpenie na SkyscraperCity má aj Slovensko. Spolu s ostatnými Európskymi štátmi sme zaradení do kategórie Európske fóra (European Forums), v rámci nej do Euroscrapes a v tejto zložke máme od apríla 2008 vytvorenú vlastnú sekciu Slovensko (Slovakia). V nej sú vytvorené štyri podfóra „Your Cities“, v ktorom sa nachádzajú v prevažnej miere fotografie miest a krajiny, „Projects and Construction Updates“, kde sa debatuje o jednotlivých stavebných projektoch regiónu,„Infrastructure“ v ktorom sa diskutuje o infraštruktúre krajiny,„Bratislava“ kde sa debatuje o stavebných projektoch v Bratislave. V hlavnom fóre našej sekcie je vyčlenený priestor pre ďalšiu diskusiu vzťahujúcu sa k stavebníctvu a architektúre.
Jozef Kemko

Životopis

Jozef Kemko bol zamestnaný ako roľník, bača a železničný robotník v Heľpe. Vyrezávaniu z dreva sa venoval vo svojom voľnom čase. vyrezával solničky, črpáky, kuchynský a pastiersky riad i hudobné nástroje (píšťalky, gajdy). Známy ako výrobca črpákov gemerského typu. Roku 1956 sa pokúsil o voľnú plastiku (monumentalizované stvárnenie Jánošíka). Jeho sochy sú charakteristické veľkorysým chápaním tvaru strnulo pózujúcich figúr čo im dodáva monumentalitu. Vypestoval si cit pre technické i výtvarné vlastnosti dreva, ale neváhal ho kombinovať ani s inými materiálmi (kožušina, kov). Jeho práce sú zastúpené v zbierkach Historického ústavu Slovenského národného múzea, Slovenskej národnej gelérie, a ÚĽUV-u v Bratislave a Etnografického ústavu Slovenského národného múzea v Martin.
Zbyněk Michálek

Klubový hokej

Zbyněk Michálek je obranca. Je 184 cm vysoký a váži 79 kg (údaj z roku 2006). Od sezóny 2005-06 je hráčom klubu NHL Phoenix Coyotes.
Scuderia Toro Rosso

História

Predchodca, tím Minardi pôsobil v seriáli Formule 1 v rokoch 1985 až 2005 a bol jedným z posledných súkromných tímov. Majiteľ Paul Stoddart mal 41 ponúk na predaj tímu, no chcel, aby si tím zachoval talianske tradície. Red Bull zmenil názov tímu, no v tom novom zachoval taliansku tradíciu a nazval ho Scuderia Toro Rosso.
Lavallée

Poloha

Obec má rozlohu 12,58 km². Najvyšší bod je položený 383 m n. m. a najnižší bod 291 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elizabeth Craftová a Sarah Fainová

Angel

Craftová a Fainová sa pripojili k Mutant Enemy Productions v roku 2002, počas štvrtej série televízne seriálu od Jossa Whedona Angel. Napísali 8 epizód 4. a 5. série a zaujali miesto aj ako výkonné strihačky príbehu počas piatej a poslednej série.

The Shield

Potom čo Angel bol v roku 2004 zosadený z vysielania, Craftová a Fainová sa pridali k tímu výrobcov seriálu The Shield ako spoluproducentky štvrtej série seriálu. Nakoniec sa stali producentkami piatej série a dohliadali na producentov počas šiestej série, kedy aj občas napísali scenár k epizódam.

Women's Murder Club

V roku 2007 Craftová a Fainová vytvorili seriál Women's Murder Club, policajnú procesnú drámu produkovanú 20th Century Fox Television, ktorá sa vysielala na ABC. Show mala premiéru 12. októbra 2007 a partnerky boli v nej ako výkonné producentky. Po vyprodukovaní prvých desiatich epizód bol seriál prerušení kvôli štrajku scenáristov WGA a Craftová a Fainová boli následne z projektu vypustené. Preto nie sú zahrnuté do posledných troch epizód Women's Murder Club.

Dollhouse

V roku 2008 Craftová a Fainová sa vrátili k práci s Jossom Whedonom na jeho pripravovanom seriáli Dollhouse ako scenáristky. Televízia FOX si objednala 13 epizód tohto seriálu, ktorý je produkovaný 20th Century Fox Television a premiéru bude mať 13. februára 2009.
Faziľ Abdulovič Iskander

Tvorba

Úspech si získal pútavými opismi života na Kaukaz. Písal prevažne v ruštine.
Jeho dielo Strom detstva vyšlo v roku 1973 aj v slovenčine.

Ocenenia

Bol ocenený Puškinovou cenou (1993) a cenou Triumf (1999).

Postoj k abcházskemu separatizmu

Po rozpade ZSSR sa dištancoval od abcházskych separatistických snáh a varoval pred vznikom „nového Náhorného Karabachu“, za čo bol dôrazne kritizovaný mnohými krajanmi.
Trenckova rokle

Ochrana

Predmetom ochrany je geomorfologický útvar a významný krajinný fenomén Trenckovej rokliny so svojím výnimočným ekosystémom, reprezentovaným jednak štrbinovou vegetáciou silikátových skál, drolín a pohyblivých sutín, jednak zachovanými zvyškami suchých acidofilných dúbrav, suťových a roklinových lesov s výskytom celého radu vzácnych a ohrozených druhov rastlín. Jedným z hlavných predmetov ochrany je európsky významný machorast kyjanôčka zelená a jeho biotop, ktorým sa rozumie najmä tienisté dno rokliny s ponechanými zvyškami odumretých stromov a zhlukmi tlejúceho dreva v rôznom stupni rozpadu.
Brassac (Tarn)

Poloha

Brassac má rozlohu 23,87 km². Najvyšší bod je položený 828 m n. m. a najnižší bod 463 m n. m.

Obyvateľstvo

Brassac má 1 396 obyvateľov (2009).
Graf vývoja obyvateľstva:
Zdroje: INSEE
Pád Saigonu

Operácia Frequent Wind

Evakuácia amerických občanov, vietnamských civilistov a prominentov zo Saigonu pomocou letectva a námorníctva USA prebiehala 29. - 30. mája 1975 a niesla krycie označenie operácia Frequent Wind. Zúčastnila sa jej 76. Commander Task Force.
Geotektonika

Geotektonika (gr.) je veda, ktorá sa zaoberá stavbou (tektonikou) rozsiahlych štruktúrnych prvkov Zeme, ako aj procesmi, ktoré v nej prebiehajú a silami, ktoré ju formujú.
Niektoré zdroje považujú termín geotektonika za ekvivalentný termínom megatektonika a globálna tektonika.
Valhalla (kráter)

Valhalla je najväčší viacokrajový impaktný kráter na Jupiterovom mesiaci Kallisto. Jeho svetlá centrálna oblasť má priemer približne 600 km a vnútorný chrbát sústredených prstencov má priemer až 3 800 km naprieč. Prstencový systém sa sformoval z polo-tekutého materiálu pri poklese centrálnej časti kráteru po náraze. Kráter je pomenovaný Valhalla, podľa Odinovej sieni slávy v nórskej mytológii.
Hlavná oblasť Valhally má uzlovitú štruktúru, kde sa striedajú svetlé vrchy s tmavými pláňami.
Montseveroux

Poloha

Obec má rozlohu 16,48 km². Najvyšší bod je položený 452 m n. m. a najnižší bod 289 m n. m.

Obyvateľstvo

Počet obyvateľov obce je 868 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľudovít Schlesinger

Životopis

Narodil sa v Trnave v židovskej rodine Bernarda Schlesingera a jeho manželky Reginy rodenej Oppenheim.
Svoje vysokoškolské vzdelanie získal v Nemecku, na univerzitách v Heidelbergu ( 1882– 1884) a v Berlíne ( 1884– 1887), kde získal aj doktorát.
Na berlínskej univerzite začal aj svoju vedeckú a pedagogickú dráhu, v r. 1889 získal titul docenta, o päť rokov neskôr profesora. V r. 1897 krátko pôsobil na univerzite v Bonne, ale ešte v tom istom roku prešiel na univerzitu v Kluži, kde potom pôsobil do r. 1910. Napokon v r. 1911– 1930 bol profesorom matematiky na univerzite Giessene, kde prežil aj svoje dôchodcovské roky. Pred nástupom Jura Hronca patril k najvýraznejším vedeckým osobnostiam–matematikom pôvodom zo Slovenska. Na univerzite v Kluži bol Hroncovým učiteľom, neskôr v Giessene jeho „Doktorvater“-om, ktorý mal na vedeckú orientáciu nestora slovenských matematikov určujúci vplyv. Sám bol autorom 6 matematických príručiek a monografií, viacerých skrípt, vyše 80 vedeckých štúdií v renomovaných periodikách a asi troch desiatok matematicko-historických prác.
Venoval sa najmä teórii diferenciálnych rovníc, kde okrem pôvodných čiastkových štúdií je osobitne významná jeho rozsiahla a uznávaná príručka Handbuch der Teorie der linearen Differentialgleichungen (Leipzig 1895, 1897– 1898). V tejto oblasti nadväzoval na dielo E. Bekeho, C. F. Gaussa, E. Picarda, H. Poincaré, B. Riemanna a predovšetkým na práce svojho profesora, neskôr svokra, nemeckého matematika L. Fuchsa. V tomto smere bol pokračovateľom Fuchsovho a Schlesingerovho diela aj J. Hronec. O vývoji teórie lineárnych rovníc napísal Ľ. Schlesinger aj knižnú prácu ( 1909) a aktívne sa zapojil do systematického spracovania diela Jánosa a Farkasa Bolyaiovcov, neskôr aj Carla Friedricha Gaussa a Leonharda Eulera vrátane vydávania ich súborného diela. Viaceré jeho matematicko-historické výskumy sa stali východiskom odborných matematických štúdií. Venoval sa aj niektorým problémom teórie funkcií komplexnej premennej. Bol editorom a redaktorom časopisu Journal für die reine und angewandte Mathematik, jedného z najznámejších nemeckých matematických časopisov.
Zomrel 16. decembra 1933 v Giessene.
Peyrens

Poloha

Obec má rozlohu 4,77 km². Najvyšší bod je položený 221 m n. m. a najnižší bod 159 m n. m.

Obyvateľstvo

Počet obyvateľov obce je 412 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eduard Šutek

Život

Narodil sa 25. júla 1946 v Žiline. V šestnástich rokoch nastúpil na strednú stavebnú priemyslovú školu v Žiline (1961-1965). Počas štúdia navštevoval základnú výtvarnú školu (1960-1965). Po absolvovaní strednej školy nastúpil na Stavebnú fakultu (odbor architektúra) Slovenskej vysokej školy technickej v Bratislave (1965-1968). Druhý stupeň vysokoškolského štúdia absolvoval na Vysokej škole výtvarných umení u profesora Martina Kusého st., profesora Vilhana a Kuzmu (1968-1971).
Ako architekt začínal v projekčnej kancelárii u architekta Lýseka, kde pracoval do roku 1978. Nasledovala práca pre štátnu projekčnú kanceláriu. V rokoch 1984 až 1989 pracoval v ŠPTU u architektov: Skočeka, Titla, Končeka. V roku 1989 sa spolu s Petrom Bauerom, Martinom Kusým a Pavlom Paňákom osamostatnili a založili známy ateliér Architekti BKPŠ (Bauer-Kusý-Paňák-Šutek). Neskôr sa ateliér rozdelil na dva: Kusý-Paňák, Šutek.
Miers

Poloha

Obec má rozlohu 25,28 km². Najvyšší bod je položený 430 m n. m. a najnižší bod 218 m n. m.

Obyvateľstvo

Počet obyvateľov obce je 435 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Myans

Poloha

Obec má rozlohu 3,58 km². Najvyšší bod je položený 347 m n. m. a najnižší bod 290 m n. m.

Obyvateľstvo

Počet obyvateľov obce je 1 087 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drakov prieliv

Drakov prieliv je najširší a zároveň najhlbší prieliv na Zemi. Je široký vyše 1 100 km a dlhý 460 km, s maximálnou hĺbkou 5 248 m. Drakov prieliv je vytvorený medzi pevninou Južnej Ameriky (Ohňová zem) a Antarktickým polostrovom (Južné Shetlandy). Spája Atlantický oceán (Škótske more) a Tichý oceán (Bellingshausenovo more). Teplota vody pri hladine dosahuje 0,5 až 6 °C. Je charakteristický chladným počasím s častými búrkami. Prechádza cezeň najmohutnejší oceánsky prúd – drift západných vetrov. Intenzita jeho prietoku 270 000 000 m³/s je trikrát väčšia ako intenzita prietoku Golfského prúdu.
Prieliv je pomenovaný podľa prvého Angličana, viceadmirála sira Francisa Drakea, ktorý oboplával svet v rokoch 1577 – 1580. Tento moreplavec a korzár sa ním preplavil v roku 1578.